# Kuidas &k3b; abil rippida DVD ja kodeerida see MPEG-4 AVI vormingusse

## Sissejuhatus

See osa kirjeldab &k3b; DVD rippimise ja video kodeerimise võimalusi. Siin näidatakse, kuidas kopeerida DVD kõvakettale ja kodeerida see MPEG-4 vormingus AVI-failiks.

&k3b; on antud sammude puhul ainult kasutajaliides. Rippimiseks ja kodeerimiseks kasutatakse &Linux; videovoo töötlemise vahendit transcode.

## Sõltuvused

transcode 0.6.0pre5 ja selle sõltuvused MPEG-4 kodeerija; kas Xvid või DivX4/5 libdvdread (testitud versiooniga 0.9.2, www.dtek.chalmers.se/groups/dvd/) libdvdcss versioon 0.0.3.ogle3 CSS kürpteeringus DVD-de jaoks (http://www.dtek.chalmers.se/groups/dvd/, ära kasuta libdvdcss-1.0, mis on vigane ja aeglane. Versioon 1.2.0 peaks samuti töötama, aga seda pole testitud)

## DVD rippimine

Esimene samm on valida tiitel/film, mida soovid rippida. Selleks klõpsa oma DVD-seadme ikoonil. Nüüd näed DVD sisu. Automaatselt valitakse pikim filmilõik (tavaliselt ongi see film ise). Klõpsa tiitlile hiire parema nupuga ja vali kopeerimine.

Ilmuvas dialoogis kirjtua esimesele reale sihtkataloog. Teine ja kolmas rida täidetakse automaatselt. Ära neis asukohti muuda.

Nüd käivita kopeerimine ja oota, kuni rippimine lõpeb. Nüüd peaks sul olema kataloog projektifailiga (k3bDVDRip.xml), vob-kataloog vob-failiga (näiteks vts_0x_y.vob) ja tmp-kataloog IFO-failidega (video_ts.ifo ja näiteks vts_0x_0.ifo).

## Kodeeringu määramine

Ava kodeerimisdialoog (Tööriistad->Kodeeri video). Nüüd lae DVD rippimisel saadud projektifail (k3bDVDRip.xml filmikataloogis) ja määra soovitava avi-faili nimi (näiteks film.avi). Seejärel võid määrata kodeerimise parameetreid. Esmalt vali, mitmel CD-l peaks avi-fail asuma ja keel, milles see peaks olema. Ülejäänud seadistused võivad jääda vaikeväärtustele.

(Rohkem infot iga parameetri ja selle valikute kohta saab abivõimalusega Mis see on? Seda näitab hiire parema nupu klõps vajalikul GUI elemendil.) Filmi lõpliku suuruse määramiseks vali muude audio/videoseadistuste kaart. Siin saab lasta ära lõigata mustad ääred ja muuta filmi suurust korraliku kvaliteedi tagamiseks (meie oleme näiteks saanud häid tulemusi laiusega 640).

Eelvaatluse proovimine ei pruugi alati õnnestuda. Sellisel juhul klõpsa liugurile eelvaatluse all uue pildi ettemanamiseks. Paremal pool eelvaatluse ala vali "KIIRE" suuruse muutmise viis. See meetod käsitleb ainult 8-kordseid pikslisuurusi, kuid on tunduvalt kiirem kui "TÄPNE" suuruse muutmine. Lubada võib ka automaatse kärpimise (enamasti see ka toimib; kui ei, siis proovi mõne muu kaadriga).

Filmi lõpliku suuruse muutmisekl peaks "VIDEOKVALITEET" olema suurem kui 0,15 (vähemalt ühe CD korral). Ka siin tasub tutvuda, mida pakub abivõimalus "Mis see on?" Seejärel alusta kodeerimist.

## Kodeerimisprotsess

Kodeerimisel uuritakse kõigepealt läbi kogu film audioraja miinimum/maksimumtaseme ledimiseks. See võimaldab audiorada normaliseerida või tugevdada (seda teeb tavaliselt sinu muunduri AC3 dekooder; seda ei saa teha lõpliku AVI-failiga, sest see juba sisaldab MP3-rada). Seejärel kodeeritakse video- ja audiorada ning mõne tunni pärast võid kodeeritud videofaili vaadata juba mis tahes DivX-i vastu võtva mängijaga (st. MPlayer, Xine, AviPlay ja mõistagi igasugused MS mängijad).

## Probleemid

Üldiselt tasub alati esmalt tutvuda silumise väljundiga. Kui see ei aita, võib abi leida K3b kasutajate meililistist (http://k3b.sourceforge.net/index.php?page=mailinglists.html). Kui kasutad DivX-i, kontrolli, et oleks valitud süsteemi paigaldatud koodeki versioon. Ühte masinasse ei saa paigaldada mõlemat versiooni, sest nende käivitataval failil on ühesugune nimi. Kui paigaldus tekitab peavalu, otsi üles failid libdivxencore.so ja libdivxdecore.so ning kustuta need. Paigalda soovitud versioon ja käivita kodeerimine uuesti. Kui proportsiooni tuvastamine ei õnnestu (lõpliku filmi kõrgus on liiga suur), määra kõrgus suuruse muutmise järel käsitsi ja vaata, et infokastis "LÕPPVIDEO" oleks kirjas õige proportsioon.